
(Apspriešanās)
Eiropas Parlaments,
–	ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C9‑0397/2023),
–	ņemot vērā Reglamenta 129. pantu,
–	ņemot vērā Budžeta kontroles komitejas ziņojumu (A9-0391/2023),
A.	tā kā Padome, 2023. gada 25. oktobrī nosūtot vēstuli, ir apspriedusies ar Eiropas Parlamentu par João Leão iecelšanu Revīzijas palātas locekļa amatā;
B.	tā kā Parlamenta Budžeta kontroles komiteja pārbaudīja João Leão atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības; tā kā, veicot novērtēšanu, komiteja no João Leão saņēma dzīves aprakstu, kā arī atbildes uz viņam nosūtīto rakstisko anketu;
C.	tā kā minētā komiteja 2023. gada 29. novembrī rīkoja João Leão uzklausīšanu, kuras laikā viņš sniedza paziņojumu un pēc tam atbildēja uz komitejas locekļu jautājumiem,
1.	sniedz labvēlīgu atzinumu par Padomes priekšlikumu iecelt João Leão par Revīzijas palātas locekli;
2.	uzdod priekšsēdētājai šo lēmumu nosūtīt Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.

